CELEX: 62007CB0225
Language: sk
Date: 2008-07-03 00:00:00
Title: Vec C-225/07: Uznesenie Súdneho dvora (tretia komora) z  3. júla 2008 (návrh na začatie prejudiciálneho konania, ktorý podal Amtsgericht Landau/Isar – Nemecko) – Trestné konanie proti Rainerovi Günther Mögingerovi (Článok 104 ods. 3 prvý pododsek rokovacieho poriadku — Smernica 91/439/EHS — Vzájomné uznávanie vodičských preukazov — Odňatie vodičského preukazu — Dočasný zákaz opätovného vydania vodičského preukazu — Platnosť vodičského preukazu získaného v inom členskom štáte počas obdobia dočasného zákazu)

8.11.2008   
            
            
               SK
            
            
               Úradný vestník Európskej únie
            
            
               C 285/11
            
         Uznesenie Súdneho dvora (tretia komora) z 3. júla 2008 (návrh na začatie prejudiciálneho konania, ktorý podal Amtsgericht Landau/Isar – Nemecko) – Trestné konanie proti Rainerovi Günther Mögingerovi
   (Vec C-225/07) (1)
   
   (Článok 104 ods. 3 prvý pododsek rokovacieho poriadku - Smernica 91/439/EHS - Vzájomné uznávanie vodičských preukazov - Odňatie vodičského preukazu - Dočasný zákaz opätovného vydania vodičského preukazu - Platnosť vodičského preukazu získaného v inom členskom štáte počas obdobia dočasného zákazu)
   (2008/C 285/18)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Amtsgericht Landau/Isar
   Účastník trestného konania pred vnútroštátnym súdom
   Rainer Günther Möginger
   Predmet veci
   Návrh na začatie prejudiciálneho konania – Amtsgericht Landau/Isar – Výklad článku 8 ods. 2 a 4 smernice Rady 91/439/EHS z 29. júla 1999 o vodičských preukazoch (Ú. v. ES L 237, s. 1; Mim. vyd. 07/001, s. 317) – Neuznanie členským štátom usadenia sa na svojom území vodičského preukazu získaného v inom členskom štáte počas obdobia dočasného zákazu opätovného vydania vodičského preukazu v členskom štáte usadenia sa
   Výrok uznesenia
   Článok 1 ods. 2 a článok 8 ods. 2 a 4 smernice Rady 91/439/EHS z 29. júla 1999 o vodičských preukazoch, zmenenej a doplnenej nariadením Európskeho parlamentu a Rady (ES) č. 1882/2003 z 29. septembra 2003 sa majú vykladať v tom zmysle, že nebránia tomu, aby členský štát odmietol uznať platnosť vodičského preukazu vydaného iným členským štátom, ak na území prvého členského štátu platilo proti držiteľovi vodičského preukazu v čase jeho vydania administratívne opatrenie dočasného zákazu vydať v tomto štáte nový vodičský preukaz. Pritom je v tejto súvislosti irelevantná skutočnosť, že otázka platnosti vznikla až po tom, ako uplynula lehota tohto zákazu.
   
      (1)  Ú. v. EÚ C 183, 4.8.2007.